Er det - set i lyset af u-bådssagen med Peter Madsen og Kim Wall - upassende at Rema 1000 i Funder sælger afskårne hænder og fødder lavet af plastik? Ja, mener John Felbert

- Jeg er måske en gammel stivstikker, men er det ikke upassende at sælge disse varer på et tidspunkt, hvor vi alle er fortørnede over en bestialsk kriminel tragedie, der i et stykke tid har fyldt aviser over hele verden?

- Der må være en indkøbschef i Rema 1000, som har indkøbt disse produkter og sat dem til salg i supermarkederne uden at se, at det er meget dårlig timing.

Ualmindeligt sygt

Sådan skriver John Felbert, byrådskandidat for Socialdemokraterne i Silkeborg, i et indlæg i MJA.dk om den Halloween-pynt, der lige nu kan købes i Rema 1000.

Og selvom tre af de fire kommentarer, læserbrevet har fået på MJA John ikke giver John ret, så synes Poul M. at brevskriveren han en pointe:

- Det er da ualmindeligt sygt at sælge sådan noget.

Genialt at bruge det her i en valgkamp

- Målgruppen er børn, som er letpåvirkelige. Føj, skriver Poul, mens Poul TK mener, at forargelsen muligvis kan skyldes at der snart er kommunalvalg:

- Hvis man ikke har råd til valgkampagne er sådant et indlæg da genialt.

- Han får mere reklame end alle de andre socialdemokrater til sammen.

Sidste år modtog nationen! e klage over de samme afskårne legemsdele, men hvad tænker du?

Se også: Vred mor: Har Islamisk Stat designet Rema 1000s Halloween-pynt?

Er det - set i lyset af u-bådssagen med Peter Madsen og Kim Wall - upassende at Rema 1000 i Funder sælger afskårne hænder og fødder lavet af plastik?

Anders René Jensen, indkøbs- og marketingdirektør i Rema 1000, beklager, hvis de afskårne hænder og fødder har stødt nogle, men han mener ikke, at det er rimeligt, at blande halloween og ubådssag sammen:

- Som resten af retailbranchen har vi op til helligdage relevante varer som disse.

- Vi er af den overbevisning, at den danske forbruger udmærket ved, at denne vare skal ses i lyset af halloween, som er blevet populær herhjemme, ligesom vi har lignende tilbud op til fastelavn.

- Derfor tager vi selvfølgelig stadig alle kundehenvendelser i Rema 1000 seriøst, og jeg ved, at den lokale købmand har håndteret det.

- Vi beklager, hvis nogen er blevet stødt over et givent produkt, men når det er sagt, mener jeg ikke, at det er rimeligt at forbinde os med den tragiske ubådssag.

- Alle ved, at det er på grund af halloween, siger direktøren.